

ที่ มท ๐๘๑๘.2/ว **13055** กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 **2** กันยายน ๒๕๖3

เรื่อง การบันทึกข้อมูลงบประมาณค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น ตามข้อบัญญัติ/

เทศบัญญัติ งบประมาณรายจ่ายประจำปี พ.ศ. 2564 ลงในระบบบัญชีคอมพิวเตอร์ขององค์กรปกครอง

ส่วนท้องถิ่น (e-LAAS)

เรียน ผู้ว่าราชการจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0818.2/ว 2563 ลงวันที่ 25 สิงหาคม 2563

สิ่งที่ส่งมาด้วย 1. รายชื่อองค์กรปกครองส่วนท้องถิ่น จำนวน 141 แห่ง จำนวน 1 ชุด

สิ่งที่ส่งมาด้วย 2. แบบรายงานองค์กรปกครองส่วนท้องถิ่นที่ยังไม่บันทึกรายงานงบประมาณค่าใช้จ่ายสำหรับ

 การเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นตาม

 (ร่าง) ข้อบัญญัติ/เทศบัญญัติ งบประมาณรายจ่ายประจำปี พ.ศ. 2564 จำนวน 1 ชุด

 ตามที่กรมส่งเสริมการปกครองท้องถิ่นได้ตรวจสอบข้อมูลค่าใช้จ่ายในการเลือกตั้งสมาชิก สภาท้องถิ่นหรือผู้บริหารท้องถิ่นในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ข้อมูล ณ วันที่ 20 สิงหาคม 2563 ปรากฏว่ามีองค์กรปกครองส่วนท้องถิ่นที่ยังไม่บันทึกรายงาน (ร่าง) ข้อบัญญัติ/เทศบัญญัติ งบประมาณรายจ่ายประจำปี พ.ศ. 2564 เพื่อเป็นค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่น รวมทั้งสิ้น 608 แห่ง จึงขอให้จังหวัดกำชับองค์กรปกครองส่วนท้องถิ่นดังกล่าวดำเนินการบันทึกข้อมูลงบประมาณค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่นลงในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ให้ครบถ้วนโดยเร็ว รายละเอียดปรากฏตามหนังสือที่อ้างถึง นั้น

กรมส่งเสริมการปกครองท้องถิ่นขอเรียนว่า ได้ตรวจสอบข้อมูลค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่นในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ข้อมูล ณ วันที่ 31 สิงหาคม 2563 ปรากฏว่ามีองค์กรปกครองส่วนท้องถิ่นที่ยังไม่บันทึกรายงาน (ร่าง) ข้อบัญญัติ/เทศบัญญัติ งบประมาณรายจ่ายประจำปี พ.ศ. 2564 เพื่อเป็นค่าใช้จ่ายดังกล่าว รวมทั้งสิ้น 141 แห่ง ดังนั้น จึงขอให้จังหวัด เร่งรัดองค์กรปกครองส่วนท้องถิ่นดังกล่าวดำเนินการบันทึกข้อมูลงบประมาณค่าใช้จ่ายสำหรับการเลือกตั้งสมาชิก สภาท้องถิ่นหรือผู้บริหารท้องถิ่นลงในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)

/ให้ครบถ้วน ...

-2-

ให้ครบถ้วนทุกแห่ง และให้จังหวัดรายงานงบประมาณค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นตาม (ร่าง) ข้อบัญญัติ/เทศบัญญัติ งบประมาณรายจ่าย ประจำปี พ.ศ. 2564 ให้กรมส่งเสริมการปกครองท้องถิ่นทราบ ตามแบบรายงานที่กำหนด รายละเอียดปรากฏตาม สิ่งที่ส่งมาด้วย 1 และ 2 ภายในวันพุธที่ 9 กันยายน 2563

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

โทร ๐-๒๒๔๑-๙๐๐๐ ต่อ ๒๓๗2-๓

โทรสาร 0-2241-7223

ผู้ประสานงานกองการเลือกตั้งท้องถิ่น

นายสุรัตน์ นุชอุทัย โทร ๐9-4864-3113

Email : suratnuch@gmail.com

**ไฟล์รายชื่อองค์กรปกครองส่วนท้องถิ่น จำนวน 141 แห่ง ที่ยังไม่บันทึกรายงาน (ร่าง) ข้อบัญญัติ/เทศบัญญัติ งบประมาณรายจ่ายประจำปี พ.ศ. 2564 ค่าใช้จ่ายสำหรับการเลือกตั้งสมาชิกสภาท้องถิ่น**

**หรือผู้บริหารท้องถิ่นในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)**

**และ**

**ไฟล์แบบรายงานองค์กรปกครองส่วนท้องถิ่นที่ยังไม่บันทึกรายงานงบประมาณค่าใช้จ่ายสำหรับการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นตาม (ร่าง) ข้อบัญญัติ/เทศบัญญัติ งบประมาณรายจ่ายประจำปี พ.ศ. 2564**

**(กรุณาสแกน QR Code)**

****